Kodeks
etike
i poslovnog
ponašanja

KODEKS ETIKE I POSLOVNOG PONAŠANJA, 2022.
Magna International

1

PORUKACHIEF EXECUTIVE OFFICER-A
Kodeks etike i poslovnog ponašanja kompanije Magna je deo naše kulture, te podržava svrhu i ključne
vrednosti naše kompanije. Naš Kodeks oslikava posvećenost naše organizacije i naglašava ključne principe
koji nas uvek navode da postupamo sa integritetom i da učinimo pravu stvar.
Da bismo zaštitili naš ugled i doprineli trenutnom uspehu kompanije Magna, važno je da svi odvojimo vremeda pročitamo naš Kodeks, da ga razumemo i da postupamo u skladu sa vrednostima našeg Kodeksa.
Naš Kodeks predstavlja plan koji možemo da pratimo svakog dana i koji nam govori šta jeste, a šta nije
prihvatljivo kada donosimo odluke koje utiču na kompaniju Magna.
Počevši od 2022. godine, institut Ethisphere je kompaniju Magna svrstao među najetičnije kompanije na
svetu – World’s Most Ethical Companies, što je čast rezervisana samo za mali broj organizacija sa izuzetnim
programima i koje su posvećene unapređivanju integriteta poslovanja. Ponosan sam na naše posvećene
radnike koji cene kompaniju Magna i koji u svom radu uvek primenjuju najviše etičke standarde. Naši
zaposleni su ključ našeg uspeha.
Hvala vam što ste u svakom trenutku posvećeni kompaniji Magna i njenim etičkim vrednostima.
Svami Kotagiri (Swamy Kotagiri)
Glavni izvršni direktor

KODEKS ETIKE I POSLOVNOG PONAŠANJA, 2022.
Magna International

2

PORUKACHIEF COMPLIANCE OFFICER-A
Kodeks etike i poslovnog ponašanja kompanije Magna nam predstavlja putokaz koji osigurava da se svi
ponašamo časno i sa integritetom tokom svih naših poslovnih poduhvata. Nedavno sam primila poruku
e-pošte od dugogodišnjeg radnika u kompaniji Magna. Rekao mi je da je uvek bio ponosan što je zaposlen
u kompaniji Magna, ali da oseća još veći ponos zbog toga što je kompanija za koju radi etiku i integritet
postavila za svoje ključne prioritete.
Takođe sam veoma ponosna na trud koji naši zaposleni ulažu da bi poštovali Kodeks etike i poslovnog
ponašanja i da bi dobili odgovore koji su im potrebni. Ponekad ti odgovori nisu očigledni ili se nalazeu „sivoj“ zoni. Primetili smo povećanje broja pitanja za naše Regional Compliance
Officer-e, kao i povećanu upotrebu naših interno dostupnih resursa u vezi sa zakonskom usklađenošću.
Takođe smo primetili da sve više zaposlenih koristi sistem Disclose It! za prijavljivanje sukoba interesa
i poklona za zvaničnike vlade, kao i sistem Integrity Check koji nam omogućava da potvrdite da treća
lica koja predstavljaju kompaniju Magna imaju ugled za etično poslovanje. Zaposleni su prihvatili i ulogu„Magna Upstander”-a koja od svih nas traži da ne budemo posmatrači, već da se oglasimo ako smo svedocineprikladnog ponašanja.
Bavimo se veoma komplikovanim poslom uz koji dolaze mnogi izazovni i suptilni problemu u vezi
sa poštovanjem propisa. Hvala vam što svakog dana obavljate svoj deo posla, održavate integritet
i oglašavate se o problemima. Vaša posvećenost predstavlja pogon našeg uspeha i pokreće nas u istom
pravcu. Forward. For All.
Džoana Horibe (Joanne Horibe)
Vice President, Ethics i Chief Compliance Officer

KODEKS ETIKE I POSLOVNOG PONAŠANJA, 2022.
Magna International

3

SadržajPORUKA CHIEF EXECUTIVE OFFICER-A ............................................................. 2
PORUKA CHIEF COMPLIANCE OFFICER-A ......................................................... 3
UVOD ....................................................................................................................... 5
Vizija l Misija l Vrednosti ........................................................................................ 7ODGOVORNOSTI .................................................................................................... 8
NAŠI KUPCI/TRŽIŠTE ........................................................................................... 10
Poslovanje sa integritetom, pravičnošću i poštovanjem .............................. 10
Usklađenost sa zakonima za sprečavanje monopola i zakonima o zaštiti
konkurencije ...................................................................................................... 10
Usklađenost sa antikoruptivnim zakonima ..................................................... 10
Lobiranje i učešće političkih subjekata........................................................... 11
NAŠI AKCIONARI / INVESTITORI ........................................................................ 13
Finansijski izveštaji........................................................................................... 13
Nevaljano trgovanje hartijama od vrednosti ................................................... 13
Javno objavljivanje podataka .......................................................................... 14
NAŠI ZAPOSLENI.................................................................................................. 15Životna sredina i zdravlje i bezbednost na radnom mestu ............................ 15
Zaštita podataka o ličnosti ............................................................................... 15
Poštovanje ljudskih prava ................................................................................ 15
Različitost i inkluzija ......................................................................................... 16Pažljiva komunikacija ....................................................................................... 17
Prijavljivanje kršenja......................................................................................... 17
NAŠE POSLOVANJE ............................................................................................ 19
Upotreba poverljivih podataka ......................................................................... 19
Investicije i korporativne prilike....................................................................... 19
Trgovanje za sopstveni račun i kontakt sa rodbinom ili prijateljima ............ 20
Spoljna radna mesta ......................................................................................... 20
Pokloni i reprezentacija .................................................................................... 20
DODATNI RESURSI .............................................................................................. 22
POJMOVNIK .......................................................................................................... 23

KODEKS ETIKE I POSLOVNOG PONAŠANJA, 2022.
Magna International

4

UVOD
Važno je da svi razumemo da je naša obaveza da poslove obavljamo na način koji je etičan i usklađen
sa našim korporativnim smernicama.
Danas, kada tržište mobilnosti postaje sve kompleksnije i pruža sve veće izazove, važno je da svi razumemo
da je naša obaveza da poslove obavljamo na etičan način koji je istovremeno u skladu sa našim korporativnim
smernicama. Ovaj Kodeks etike i poslovnog ponašanja („Kodeks”) ima funkciju vodiča koji nam pomaže
da zadržimo svoje etičke standarde.
Očekujemo i zahtevamo od svakog zaposlenog da se ponaša u skladu sa primenljivim zakonima i našim
ključnim vrednostima i poslovnim principima. Takođe očekujemo da naši dobavljači, konsultanti, nezavisni
podizvođači, zastupnici i drugi predstavnici ispunjavaju ove standarde. Kršenje ovog Kodeksa imaće za posledicu
pokretanje disciplinskog postupka za zaposlene, što može da podrazumeva i prekid radnog odnosa.
Ovaj standard se odnosi na:• međusobne odnose na radnom mestu;• upravljanje obavezama u zaštiti životne sredine;• kontakt sa konkurencijom;• kontakt sa zvaničnicima vlade; i• zaštitu naših poverljivih podataka, kao i poverljivih podataka kupaca.
Svako od nas je odgovoran da postupa iskreno i sa integritetom, i u obavezi je da svaki put načini etičan
izbor. To je ključni deo našeg posla. Naš tim za zakonsku usklađenost je posvećen pružanju neophodne
obuke i podrške u svakom trenutku, što nam omogućava uspeh u ovoj oblasti.
Naš Kodeks se odnosi na komunikaciju u našem zajedničkom profesionalnom životu, što uključuje svakodnevne
susrete u kancelariji, deljenim lokacijama na mreži, društvenim mrežama, konferencijama i drugim događajima
na kojima predstavljamo kompaniju Magna.
Ovaj Kodeks je predviđen kao sredstvo koje će nam pomoći u predstavljanju naših dužnosti kao zaposlenihu kompaniji Magna i u njemu su sadržane teme o obezbeđivanju usklađenosti sa lokalnim i međunarodnim
zakonima.
P. Ja sam zaposleni u kompaniji Magna. Da li se ovaj Kodeks etike i poslovnog ponašanja odnosi
i na mene?
O. Da. Kodeks važi za sve zaposlene u kompaniji Magna International Inc. (uključujući i stalno i privremeno
zaposlene), kao i u njenim operativnim grupama, ograncima, kompanijama koje predstavljaju zajedničko
ulaganje i drugim poslovnim jedinicama širom sveta. Odnosi se i na sve članove upravnog odbora
i službenike.
P. Ja sam dobavljač kompanije Magna. Da li se ovaj Kodeks odnosi i na mene?
O. Svako ko nastupa u naše ime, kao što su dobavljači, konsultanti, nezavisni podizvođači, agenti i drugi
predstavnici, mora da poštuje odredbe Kodeksa etike i poslovnog ponašanja za dobavljače koji određuje
standarde slične onima koji se nalaze u ovom Kodeksu.

KODEKS ETIKE I POSLOVNOG PONAŠANJA, 2022.
Magna International

5

P. Koje su posledice ako prekršim ovaj Kodeks?
O. Veoma smo posvećeni vrednostima ovog Kodeksa i veoma ozbiljno shvatamo bilo kakvo kršenje ovih
odredbi. Kršenje ovog Kodeksa će prouzrokovati pokretanje disciplinskog postupka. Tip disciplinske mereće zavisiti od ozbiljnosti prestupa i u ozbiljnim slučajevima može uključivati raskid radnog odnosa.
Posledice su iste za naše dobavljače, konsultante, nezavisne podizvođače, zastupnike i druge predstavnikekoji ne ispune etičke standarde koji važe za naše zaposlene. Ako je prestup ozbiljan, može doći do prekida
poslovnog odnosa sa trećim licem.
Pored toga treba imati u vidu da određeni odeljci ovog Kodeksa odražavaju primenljive pravne zahteve.
To u nekim slučajevima znači da postupak kojim se krši naš Kodeks predstavlja kršenje zakona.
U tim slučajevima, kazna može uključivati i plaćanje novčane kazne ili zatvorsku kaznu.
Imajte u vidu da su pitanja i primeri dati u ovom dokumentu isključivo ilustrativne prirode, ne opisuju stvarne događaje i nisu predviđeni da prikažu sve, pa čak ni najozbiljnije
slučajeve na koje se naš Kodeks etike i poslovnog ponašanja odnosi.

KODEKS ETIKE I POSLOVNOG PONAŠANJA, 2022.
Magna International

6

Vizija l Misija l Vrednosti
Naša vizija
Unapređivanje mobilnosti za sve ljude i sve situacije.

Naša misija
Naša misija je da koristimo našu stručnost da napravimo bolji svet mobilnosti, na odgovoran način.
To ćemo učiniti kroz razvoj tehnologija, sistema i koncepata koji vozila čine bezbednijim i čistijim za sve.

Ključne vrednosti
Zasnovane na našoj Povelji zaposlenih, naše ključne vrednosti oslikavaju ko smo mi kao pojedinci i kakva
je naša kompanija.

Razmišljamo o velikim pitanjima
Podstičemo sve da pokažu samopouzdanje.

Preuzimamo odgovornost
Preuzimamo odgovornost za sebe i druge kroz naše postupke i posvećenost.

Nikada ne prihvatamo utešnu nagradu
Stalno unapređujemo i inoviramo, ali i postavljamo prava pitanja.

Sarađujemo
Najbolje rezultate postižemo kada radimo zajedno, uz poštovanje i skromnost.

KODEKS ETIKE I POSLOVNOG PONAŠANJA, 2022.
Magna International

7

ODGOVORNOSTIŽivot je pun izbora, a mi ih pravimo u trenutku, svakodnevno.
Ali neki izbori su mnogo važniji od drugih. A izbori koje pravimo kao predstavnici kompanije Magnase odražavaju na celu kompaniju kao i na nas.
Ukratko, naši izbori utiču na integritet.
Imamo Kodeks etike i poslovnog ponašanja koji nam pomaže da napravimo najbolji izbor na radnom mestu.
Ovaj kodeks se odnosi na SVE zaposlene u kompaniji Magna bilo gde u svetu, uključujući korporativne
kancelarije i kancelarije grupa, proizvodne ogranke i kompanije koje predstavljaju zajednička ulaganja.
Od svih zaposlenih očekujemo da pročitaju naš Kodeks, da ga razumeju i da se uvek ponašaju na etičan
i iskren način. Pravljenje pravih izbora i poštovanje zakona i propisa koji se odnose na naše poslovanje
je od ključne važnosti za naš uspeh, kako sada tako i u budućnosti.

Šta možemo da učinimo?
Računamo na sve zaposlene da nam pomognu u sprovođenju integriteta u celoj organizaciji. Moramo da:•••

poznajemo Kodeks i relevantne smernice u vezi sa zakonskom usklađenošću,
se oglasimo ako smatramo da je došlo do kršenja Kodeksa ili,
ako imamo pitanje o Kodeksu,
da svakodnevno postupamo u skladu sa osnovnim principima na kojima se Kodeks zasniva.

To je ono na šta mislimo kada kažemo: Upoznajte ga. Govorite o njemu. Živite u skladu sa njim.
Uspeh kompanije Magna zavisi od aktivnog učešća naših ljudi u obezbeđivanju da svi svoj posao
obavljaju na etičan način.

Očekivanja od naših rukovodilaca
Od rukovodilaca, viših službenika i menadžera, kao od lidera naše kompanije, se očekuje da sami sebi
postavljaju najviše etičke standarde, čime daju primer koji će njihovi timovi pratiti. Od rukovodstva naše
kompanije se takođe očekuje da budu temeljni i obazrivi kako bi mogli da uoče bilo kakvo kršenje ovog
Kodeksa i da takve slučajeve blagovremeno prijave. Naši rukovodioci takođe moraju održavati atmosferu
u kojoj se zaposleni mogu osećati slobodnim da govore o problemima u vezi sa zakonskom usklađenošću.
Ovo rukovođenje davanjem primera je ključno u uspostavljanju i održavanju standarda ponašanja opisanogu kodeksu u celoj kompaniji.
Rukovodioci takođe igraju ključnu ulogu u obezbeđivanju da ni jedan zaposleni (ili neka druga osoba)
ne doživi odmazdu ako nešto prijavi pošteno i u dobroj nameri. Ovakva odmazda je izričito zabranjena
u skladu sa našim Smernicama protiv odmazde.
Odmazda može imati više oblika i može da uključuje suptilne postupke. Može da uključuje smanjenje
broja plaćenih radnih sati, otpuštanje, premeštanje na niže radno mesto, suspenziju, pretnje, maltretiranje,

KODEKS ETIKE I POSLOVNOG PONAŠANJA, 2022.
Magna International

8

zlostavljanje, izvrgavanje ruglu, ponižavanje ili uskraćivanje prilika (na primer za unapređenje, povećanje
zarade ili prekovremeni rad). Više informacija potražite u našima Smernicama protiv odmazde.
P: Mislim da moj nadzornik krši naš Kodeks. Ako prijavim njegovo ponašanje, brine me da bi to moglo
negativno da utiče na moje zaposlenje. Da li će me kompanija Magna zaštititi ako moj supervizor saznada sam ga prijavio?
O: Da. Naše Smernice protiv odmazde nadzornicima zabranjuju da vrše odmazdu prema zaposlenima
i štite zaposlene koji pošteno i sa dobrom namerom prijavljuju kršenje kodeksa.
P: Da li se Smernice protiv odmazde primenjuju ako sam otpušten nakon što sam sa dobrom namerom
nešto prijavio?
O: Da, odmazda može da bude u obliku raskida radnog odnosa. Može i da ima druge (takođe suptilne) oblike.
Više informacija potražite u našim Smernicama protiv odmazde.

KODEKS ETIKE I POSLOVNOG PONAŠANJA, 2022.
Magna International

9

NAŠI KUPCI/TRŽIŠTE
Poslovanje sa integritetom, pravičnošću i poštovanjem
Naša radna filozofija je da svi mi, zaposleni i rukovodstvo, delimo odgovornost za osiguravanje uspeha
kompanije Magna.
Da bismo ispunili tu obavezu, svi se moramo ponašati u skladu sa integritetom. To znači da moramo
poštovati slovo i duh zakona koji se na nas odnosi, poštovati kodeks i ispunjavati naša obećanja.
Takođe moramo biti pravični u poslovanju sa drugim zaposlenima, kupcima, dobavljačima i drugim
učesnicima.
Od ključne važnosti je i da poštujemo one koji imaju različita mišljenja i stavove, da se ponašamo obzirno
prema kulturama i običajima zemalja u kojima poslujemo, kao i da se trudimo da imamo u vidu naš uticaj
na zajednice i životnu sredinu na mestima gde poslujemo.

Usklađenost sa zakonima za sprečavanje monopola i zakonima o zaštiti
konkurencije
Mi smo jaka konkurencija ali poštujemo slobodno i pošteno nadmetanje. Stoga moramo poštovati sve
primenljive zakone za sprečavanje monopola i zakone o konkurenciji. Nećemo izvršavati nikakve aktivnosti
koje krše ove zakone, na primer udruživati se sa našim konkurentima radi nameštanja cena, popusta
ili uslova prodaje, ograničavati proizvodnju, deliti tržišta, usklađivati aktivnosti pri nadmetanju, bojkotovati
kupce ili dobavljače, nameštati uslove kompenzacije zaposlenih ili izbegavati angažovanje zaposlenihiz druge kompanije.
Naše Smernice o konkurenciji i sprečavanju monopola daju potpunije objašnjenje o načinu na koji
ispunjavamo ovo obećanje.
P: Na sajmu automobila u Šangaju naišao sam na bivšeg kolegu iz odeljenja prodaje koji sada radiza konkurenta. Tokom ručka me je pitao da li bismo mogli da smislimo zajedničku strategiju kako
bismo se pobrinuli za novog zahtevnog kupca. Rekao sam mu da ću mu se kasnije javiti u vezi sa tim.
Šta je trebalo da uradim?
O: Iako ručak sa bivšim kolegom ne predstavlja problem, bilo kakav pokušaj usklađivanja strategije sa
konkurentom u vezi sa kupcem je strogo zabranjen. U takvoj situaciji, razgovor o usklađivanju strategije
odmah završite i recite bivšem kolegi da o tome nećete razgovarati. Zatim odmah o ovome obavestite
odeljenje za pravne poslove ili odeljenje za zakonsku usklađenost.

Usklađenost sa antikoruptivnim zakonima
Mi ne nudimo niti primamo mito niti odobravamo ugrađivanje, direktno ili preko trećih lica. Prilikom davanja
ili primanja bilo kakvih predmeta od vrednosti moramo razmišljati da li to može da utiče na poslovnu odluku
i da li drugi mogu steći takav utisak. Takođe moramo obezbediti da evidencija svih isplata uvek bude precizna

KODEKS ETIKE I POSLOVNOG PONAŠANJA, 2022.
Magna International10

i potpuna. Ove obaveze su uvek prisutne, ali je njihovo poštovanje posebno važno u slučajevima koji
su povezani sa zvaničnicima vlade.
Naša posvećenost sprečavanju korupcije se bez izuzetka odnosi na sve naše aktivnosti, bez obzira na lokalne
zakone ili običaje. Takođe očekujemo da treća lica koja zastupaju naše interese poštuju ovaj princip.
Da saznate više o našoj posvećenosti poslovanju bez korupcije pogledajte Smernice o sprečavanju mita
i nepravilnog plaćanja.
P: U mojoj zemlji je uobičajeno da državnim službenicima date malu svotu novca (obično manje od
100 američkih dolara) da bi se dozvole brže izdale. Da li mi je prema našem kodeksu i smernicama
dozvoljeno da to uradim?
O: Ne. Naš kodeks i Smernice o sprečavanju mita i nepravilnog plaćanja zabranjuju izvršavanje ovakvih
isplata koje se često nazivaju „isplate za ubrzanje procedure” (ili „podmazivanje”). Iako su ovakve isplate
legalne i uobičajene u nekim zemljama, u mnogim drugim zemljama su ilegalne.
P: Zvaničnik vlade koji nadgleda usklađenost sa zakonima o bezbednosti na radnom mestu mi je dao
biografiju svog nećaka i pitao me da ga uzmem u obzir za bilo kakvo radno mesto koje je dostupno
u mom odeljenju. Pregledao sam biografiju i on je veoma kvalifikovan. Šta treba da uradim?
O: O ovom zahtevu odmah obavestite nadzornika, odeljenje za pravne poslove ili odeljenje za zakonsku
usklađenost. Prema toj osobi se, kao prema kvalifikovanom kandidatu, treba odnositi kao i prema svim ostalim
kvalifikovanim kandidatima. Prema ovakvim zahtevima se treba odnositi pažljivo da bi se obezbedilo poštovanje
zakona i naših vrednosti, a da se pri tom očuvaju poslovni odnosi.

Lobiranje i učešće političkih subjekata
Pošto zakoni koji se tiču lobiranja i političkih priloga mogu biti veoma složeni i mogu da se značajno razlikuju
na različitim mestima na kojima poslujemo, lobiranju i učešću u političkom životu, uključujući finansiranje i podršku,
moramo pristupiti sa velikom pažnjom.
Ne smemo započinjati lobiranje na bilo kom nivou vlasti ili davati priloge političkim organizacijama (uključujući
novčane donacije, donacije u robi ili uslugama) u ime kompanije Magna bez pisanog odobrenja predstavnika
korporacije koji je posebno ovlašćen za ovakva pitanja. Za više informacija obratite se članu tima za državne
poslove (za više informacija posetite stranicu Državni poslovi na MagNET-u), odeljenju za pravne poslove
ili odeljenju za zakonsku usklađenost.
P: Imamo poteškoća pri pribavljanju odobrenja grada za građevinski projekat našeg novog postrojenja.
Ispostavilo se da poznajem jednu od članica gradskog veća i hteo bih da je pozovem na kafu da bih
joj objasnio zašto bi trebalo da podrži projekat. Da li to smem da uradim?
O: Ne. Pošto bi ova vrsta sastanka sa izabranim zvaničnikom vlade imala svrhu uticaja na odluku o sprovođenju
javne politike, to bi najverovatnije, prema lokalnom zakonu, predstavljalo lobiranje. Ne bi trebalo započinjati
lobiranje bez pisanog odobrenja predstavnika korporacije koji je posebno ovlašćen za ovakva pitanja.

KODEKS ETIKE I POSLOVNOG PONAŠANJA, 2022.
Magna International

11

Naša radna filozofija je da svi mi, zaposleni i rukovodstvo, delimo odgovornost za osiguravanje uspeha
kompanije Magna. Da bismo ispunili tu obavezu, svi se moramo ponašati u skladu sa integritetom. To znači
da moramo poštovati slovo i duh zakona koji se na nas odnosi, poštovati kodeks i ispunjavati naša obećanja.

KODEKS ETIKE I POSLOVNOG PONAŠANJA, 2022.
Magna International

12

NAŠI AKCIONARI / INVESTITORI
Finansijski izveštaji
Kredibilitet kompanije Magna zavisi od preciznosti naših finansijskih izveštaja i mi moramo poštovati sve
primenljive zakone u vezi sa finansijskim izveštajima. Takođe moramo voditi potpuno preciznu finansijsku
evidenciju.
Mere kontrole naših finansija su osmišljene da bi se obezbedila preciznost i blagovremeno podnošenje
izveštaja. Nećemo tolerisati postupke ili davanje naloga za izvršenje bilo kakvih postupaka koji bi zaobišli
ove mere kontrole putem netačnih ili obmanjujućih izveštaja. To predstavlja ozbiljno kršenje našeg kodeksa,a može predstavljati i krivično delo.
P: Radim u računovodstvu i od dobavljača sam nedavno primio određeni broj faktura s visokim
iznosima. Moja šefica me je zamolila da ih evidentiram u sledećem kvartalu. Rekla je da bi topoboljšalo naš finansijski rezultat i podiglo cenu naših akcija. Da li bi trebalo da postupim prema
njenim uputstvima?
O: Ne. Navođenje netačnih datuma ili odlaganje izveštaja o troškovima dovodi do povećanja prijavljenih
prihoda u tekućem kvartalu, što može imati uticaja na naš finansijski rezultat. Neprecizno evidentiranje
finansijskih informacija, čak i ako se izvrši sa namerom da se pomogne kompaniji Magna, predstavlja
kršenje ovog Kodeksa i opšteprihvaćenih principa računovodstva. Ako se od nas zatraži da ovo učinimo,
treba da odbijemo. Ako se osećamo neprijatno ili se pritisak po ovom pitanju nastavi, to se mora odmah
prijaviti. Prijava može da se obavi na više načina, na primer službeniku za finansije u kancelariji grupe
ili korporacije, odeljenju za pravne poslove ili odeljenju za zakonsku usklađenost. Problem takođe možeda se prijavi putem servisa Magna Hotline ili putem nekog drugog odgovarajućeg kanala (za dodatne
pojedinosti pogledajte odeljak „Prijavljivanje kršenja“).

Nevaljano trgovanje hartijama od vrednosti
U nekom trenutku, tokom obavljanja svog posla, možemo doći u posed poverljivih informacija o kompaniji
Magna, našim dobavljačima, konkurentima, kupcima ili poslovnim partnerima. Ove insajderske informacije,ukoliko ih iskoristimo radi investiranja, mogu da nam obezbede nepravičnu prednost u odnosu na druge
investitore. Kupovina i prodaja hartija od vrednosti, kao što su akcije ili obveznice, na osnovu insajderskih
informacija je ilegalna i kazne mogu biti oštre. Stoga, ako posedujemo insajderske informacije o kompaniji
Magna ili nekoj drugoj kompaniji, zabranjeno nam je investiranje u tu kompaniju do trenutka kada te informacije
postanu javne i drugi investitori budu imali mogućnost da ih procene.
Takođe nam nije dozvoljeno da podelimo insajderske informacije sa saradnicima ili osobama koje nisu zaposlene
u kompaniji Magna, ako te osobe nisu ovlašćene da dobiju takve informacije. Ova zabrana važi i za deljenje
informacija sa rodbinom ili prijateljima.
Za naše rukovodioce i službenike i druge određene osobe navedene u Smernicama o insajderskom
poslovanju i periodu zamrzavanja računa postoje još stroži zahtevi. Ovim osobama je zabranjeno da kupuju
ili prodaju hartije od vrednosti kompanije Magna tokom određenih vremenskih perioda.
KODEKS ETIKE I POSLOVNOG PONAŠANJA, 2022.
Magna International13

U našim Smernicama o insajderskom poslovanju i periodu zamrzavanja računa navode se smerniceo načinima za izbegavanje insajderskog trgovanja i nevaljanog objavljivanja informacija.
P: Na osnovu internih izveštaja saznao sam da se naša prodaja značajno povećala i da će naš profit
u ovom kvartalu biti viši od procena tržišnih analitičara. Da li mogu da kažem sestri da kupi akcije
kompanije Magna pre javne objave prihoda za ovaj kvartal?
O: Ne. Upotreba insajderskih informacija u sopstvenu korist i korist drugih lica, uključujući našu porodicu i prijatelje,u suprotnosti je sa našim kodeksom i nelegalna je.

Javno objavljivanje podataka
Kao javna kompanija imamo obavezu da u svojim javnim dokumentima navodimo potpune, precizne
i blagovremeno objavljene informacije. Tu obavezu shvatamo veoma ozbiljno i trudimo se da poštujemo sve
primenljive zakone koji se tiču objavljivanja podataka u vezi sa našim poslovanjem, aktivnostima i finansijskim
stanjem. Da bismo ispunili ove složene pravne zahteve, osnovali smo Komisiju za objavljivanje korporativnih
podataka koju sačinjava rukovodstvo korporacije.
Bilo koji zaposleni koji je ovlašćen da govori pred medijima ili akcionarima, ili da izvrši javnu objavu podataka
bilo koje vrste, mora poštovati primenljive zakone koji se tiču trgovine hartijama od vrednosti i naše Smerniceo javnom objavljivanju korporativnih podataka.
Više pojedinosti možete pronaći u Smernicama za javno objavljivanje korporativnih podataka.

KODEKS ETIKE I POSLOVNOG PONAŠANJA, 2022.
Magna International

14

NAŠI ZAPOSLENI
Različitost naših zaposlenih je izvor snage naše globalne kompanije. Stoga, mi cenimo i poštujemo ljude
različitog porekla, sposobnosti i mišljenja.

Životna sredina i zdravlje i bezbednost na radnom mestu
Od ključne je važnosti da radimo u bezbednoj i čistoj okolini. Želimo da budemo vodeći u branši kada jeu pitanju zdravlje i bezbednost na radnom mestu i odgovornost prema zaštiti životne sredine, u svim našim
aktivnostima i u okviru našeg lanca snabdevanja.
Posvećeni smo poštovanju svih zakona i propisa iz oblasti bezbednosti, zaštite zdravlja i životne sredine koji
se odnose na nas, kroz obezbeđivanje primene i neprekidnog praćenja sistematičnih programa kontrole svihaktivnosti, a staramo se o tome da tako postupaju i naši dobavljači.
Naša posvećenost zdravlju, bezbednosti i zaštiti životne sredine je objašnjena u našoj Povelji zaposlenih
i našim Radnim principima, a detaljno je objašnjena u Smernicama o zdravlju, bezbednosti i zaštiti
životne sredine.

Zaštita podataka o ličnosti
Mi poštujemo privatnost naših zaposlenih i posvećeni smo zaštiti njihovih podataka o ličnosti. Podatke o ličnostiobrađujemo na zakonit, transparentan i pošten način. Takođe ćemo preduzeti razumne korake za zaštitu integriteta
i poverljivosti podataka o ličnosti.
P: Radim u odeljenju za ljudske resurse. Marketinška kompanija mi se nedavno obratila sa zahtevom
za dostavljanje kućnih adresa svih naših zaposlenih kako bi mogla da im prosledi neke važne informacije
o novoj medicinskoj ustanovi. Iako bi zaposleni najverovatnije imali koristi od tih informacija, odbila
sam zahtev marketinške kompanije. Da li sam ispravno postupila?
O: Da. Naše kućne adrese predstavljaju podatke o ličnosti i smeju se otkrivati samo iz valjanih poslovnih razloga
i iz razloga u vezi sa zaposlenjem, ili ako to zahteva zakon. U tom slučaju, reklamiranje usluga zaposlenima
nije prihvatljiv razlog za otkrivanje podataka o ličnosti. To bi predstavljalo kršenje našeg Kodeksa, a može biti
i nelegalno prema lokalnim zakonima o zaštiti privatnosti.

Poštovanje ljudskih prava
Poštovanje ljudskih prava zaposlenih i drugih učesnika je ključno za našu filozofiju pravičnog preduzeća.
Posvećeni smo poštovanju svih zakona i propisa o zaštiti ljudskih prava koji se na nas odnose.
U skladu sa našom Poveljom zaposlenih, verujemo u pošten i pravičan tretman. Uspostavili smo smerniceza slučajeve zlostavljanja i diskriminacije koje pomažu da se obezbedi radno okruženje u kome će se svi osećati
poštovano, kao i postupci za pritužbe i istrage, koji će pomoći u korigovanju neprikladnog ponašanja. Naše lokalne
smernice podstiču različitosti, promovišu toleranciju različitih načina ponašanja i verovanja, i pomažu onima

KODEKS ETIKE I POSLOVNOG PONAŠANJA, 2022.
Magna International

15

kojima je pomoć potrebna, po bilo kom osnovu zakonske zaštite. Takođe imamo smernice koje zabranjuju
nasilje i zlostavljanje na radnom mestu.
Pružamo pravične radne uslove za naše zaposlene i u našoj organizaciji ili dobavljačkom lancu ne tolerišemo
robovski i dečiji rad ili prinudni rad. Naši Globalni standardi rada su usklađeni sa Univerzalnom deklaracijomo ljudskim pravima UN, osam osnovnih konvencija Međunarodne organizacije rada (MOR) i Deklaracijomo osnovnim principima i pravima na radu MOR. Uz to, na osnovu zahtevâ nacionalnog zakonodavstva,
prepoznajemo pravo zaposlenih na rad i slobodno udruživanje pod pravičnim uslovima u bezbednom i učtivomokruženju, pri čemu se trudimo da ispunimo ili prevaziđemo primenljive standarde za uslove zaposlenja.
U skladu sa našom Poveljom zaposlenih, takođe smo posvećeni praksi kompenzacije bez diskriminacije,
po kojoj zaposleni primaju pravo na fer kompenzaciju u odnosu na objektivne kriterijume i principe interne
pravičnosti, kao i eksterne konkurencije, bez obzira na lične osobine.
Očekujemo i da svi dobavljači i druge kompanije sa kojima poslujemo poštuju sve primenljive zakone.
P: Sumnjam da jedan od naših dobavljača koristi maloletnike kao radnu snagu. Šta treba da uradim?
O: To odmah prijavite nadzorniku, odeljenju za pravne poslove, odeljenju za zakonsku usklađenost ili odeljenju
nabavki.
P: Razmatram da jednu osobu iz naše kancelarije u Troji u Mičigenu unapredim na položaj službenika
za kontakt sa našim dobavljačima iz Severne Amerike. Iako ima sve neophodne kvalifikacije, zabrinut
sam da bi nekima od naših dobavljača bilo neprijatno zbog njenog hendikepa. Da li je to valjan razlog
da nekome drugom dam to unapređenje?
O: Ne. Mi se trudimo da svima pružimo iste prilike za napredovanje, bez diskriminacije zakonski zaštićenih
grupa, kao što su osobe sa hendikepom. Ako ona ima odgovarajuće kvalifikacije za radno mesto i možeda obavlja svoje osnovne dužnosti, ne smemo da im odbijemo unapređenje na osnovu hendikepa.

Različitost i inkluzija
Naši zaposleni su ključni učesnici u poslovanju naše globalne kompanije. Naš cilj je da privučemo, regrutujemo
i zadržimo talentovane pojedince različitog porekla, sa različitim mišljenjima i sposobnostima. Sa čvrstom osnovom
u Povelji zaposlenih, naš cilj je da stvorimo bezbedno, učtivo i inkluzivno radno okruženje u kome naši zaposleni
mogu u potpunosti da se posvete poslu, da žive u skladu sa našim ključnim vrednostima, postignu održive rezultate
i unaprede naš globalni brend.
Mi poštujemo sve primenljive zakone o radu i zaposlenju, uključujući one koji zabranjuju diskriminaciju i zlostavljanje
i one koji obezbeđuju razumna prilagođenja radnih uslova usled različitosti. Posvećeni smo pružanju jednakih
prilika za zaposlenje i napredovanje svima, bez diskriminacije, ali i bez ograničenja na osnovu starosti, rase,
religije, etničkog porekla, boje kože, fizičkih karakteristika, pola, seksualne orijentacije, polnog identiteta/izražavanja,
jezičkih razlika, nacionalnosti ili nacionalnog porekla, porodice ili bračnog stanja, fizičkih, mentalnih i razvojnih
sposobnosti, društveno-ekonomskog statusa ili bilo kakvih drugih ličnih karakteristika koje su zaštićene zakonom.

KODEKS ETIKE I POSLOVNOG PONAŠANJA, 2022.
Magna International

16Pažljiva komunikacija
Moramo osigurati da ono što pišemo i govorimo kada smo na radnom mestu i van njega oslikava naš integritet
i standarde čije se poštovanje od nas očekuje.
Da bismo zaštitili ugled kompanije Magna i sopstveni ugled, važno je da pažljivo pripremimo svu svoju pisanu
komunikaciju i da imamo u vidu da će ti dokumenti možda jednog dana postati javni. Iako imamo slobodu govora
i sva zakonska prava da komuniciramo, takođe moramo paziti da na društvenim mrežama ne objavljujemo ništašto bi moglo loše da utiče na ugled kompanije, omalovažava dobavljače ili kupce, otkriva poverljive informacije
ili krši autorska ili patentna prava kompanije Magna.
Takođe, ako nas neko, na primer televizijski reporter, stručnjak iz branše ili akcionar, pita da razgovaramo
ili da prokomentarišemo nešto u vezi sa kompanijom Magna, moramo se uzdržati od komentara i uputiti ih
na ovlašćenog portparola kompanije Magna.
Naše Smernice o pažljivoj komunikaciji, naše Smernice o globalnoj e-pošti, internetu i društvenim mrežama
i Smernice o komunikaciji sa spoljnim medijima kompanije Magna su korisna sredstva za dobijanje informacija
o pitanjima u vezi sa komunikacijom.
P: Povremeno dajem oduška svojim frustracijama u vezi sa jednim našim dobavljačem na mojoj
Facebook stranici, gde imam 250 prijatelja. Ovo radim u svoje slobodno vreme i podešavanja privatnosti
na stranici su takva da samo moji prijatelji i rodbina mogu da vide te objave. Da li je to u redu?
O: Ne. Objave na društvenim mrežama ne ostaju uvek privatne. Moramo se uzdržati od omalovažavanja naših
dobavljača na bilo kom javnom mestu. Ako se zabrinutost u vezi sa dobavljačem odnosi na kršenje ovog
Kodeksa, to prijavite nadzorniku, odeljenju za pravne poslove, odeljenju za zakonsku usklađenost ili preko
servisa Magna Hotline. Druga pitanja je najbolje izložiti kroz proceduru „Otvorena vrata” kompanije Magna.
P: U novinskom članku koji je objavljen na internetu pronašao sam neke neprecizne informacijeo našim skorašnjim finansijskim rezultatima. Na vebsajtu novina želim da ostavim komentar kojisadrži tačne informacije. Da li da to učinim?
O: Ne. O tim netačnim informacijama odmah obavestite nekoga iz korporativnog odeljenja za komunikacije
ili odeljenja za odnose sa investitorima. Ako objavljujemo mišljenja o našem poslovanju, preuzimamo ulogu
neovlašćenog portparola kompanije.

Prijavljivanje kršenja
Ako saznamo nešto o kršenju Kodeksa ili bilo koje od smernica koje su sa njim u vezi, ohrabreni smo da to
prijavimo interno, bilo putem razgovora sa svojim nadzornikom, odeljenjem za pravne poslove ili odeljenjem
za zakonsku usklađenost; ili prijavom incidenta na mreži putem servisa Magna Hotline na www.magnahotline.com.
Ako biste radije da prijavu izvršite telefonom, na vebsajtu servisa Magna Hotline se mogu pronaći lokalni
brojevi telefona za besplatno pozivanje za svaku od zemalja u kojima poslujemo. Ova usluga se pruža preko
nezavisnog trećeg lica i dostupna je 24 časa dnevno, 365 dana godišnje. Prijave mogu da se podnesu
anonimno (osim ako je to zabranjeno lokalnim zakonima). Priložite dovoljno pojedinosti da bi pitanje moglo
biti istraženo na efikasan način. U određenim slučajevima može da bude dozvoljeno i eksterno prijavljivanje
kršenja nekoj od regulatornih agencija. Ni jedan deo ovog Kodeksa vas ne sprečava da iskoristite mehanizme
regulatornih agencija za prijavljivanje, u zemljama u kojima je to zakonski dozvoljeno.

KODEKS ETIKE I POSLOVNOG PONAŠANJA, 2022.
Magna International17

P: Šta se dešava kada prijavim kršenje Kodeksa putem servisa Magna Hotline?
O: Sve prijave primljene putem servisa Magna Hotline prvo proveravaju naši Magna Hotline Administratori koji
će razmotriti da li je neophodno pokrenuti istragu i ko bi trebalo da je vodi. Više informacija o našim praksama
istraživanja potražite u našim Smernicama o istragama neetičkog ponašanja.

KODEKS ETIKE I POSLOVNOG PONAŠANJA, 2022.
Magna International

18

NAŠE POSLOVANJE
Upotreba poverljivih podataka
Kao i bilo koje drugo sredstvo, poverljive informacije koje obuhvataju poslovne tajne, vlasničke informacije
i intelektualnu svojinu koja pripada našoj kompaniji, našim kupcima ili dobavljačima, predstavljaju deo našeg
poslovanja i naša je obaveza da ih sačuvamo. Naše Smernice o označavanju i rukovanju informacijamaodređuju različite nivoe poverljivosti, pri čemu svaki od nivoa ima sopstvena pravila za skladištenje, kopiranje,
deljenje, prenos i uništavanje informacija. Poverljive informacije ne treba deliti sa bilo kim van kompanije
Magna, osim ako to zahteva zakon ili ako postoji ovlašćenje za upotrebu u poslovne svrhe i treba ih deliti
samo interno, i to samo sa licima koja „treba da ih znaju”.
P: Šta mogu da učinim da bih zaštitio naše poverljive informacije?
O: Postoje brojni koraci koji se mogu preduzeti kako bi se zaštitile poverljive informacije. Sa poverljivom
evidencijom i informacijama treba postupati veoma pažljivo, a elektronske uređaje ne treba ostavljati bez
nadzora, posebno prilikom putovanja ili prisustva na nekom poslovnom događaju. Takođe treba izbegavati
razgovore o poslovima kompanije Magna na javnim mestima, na primer, u punom liftu ili u avionu. Takođe
moramo biti upoznati sa našim smernicama o upravljanju informacijama koje su dostupne na MagNET-u.

Investicije i korporativne prilike
Moramo izbegavati situacije u kojima naš lični interes dolazi u sukob sa interesima kompanije Magna ili situacije
u kojima se takav utisak može steći. Na primer, ako se tokom obavljanja posla ili kroz upotrebu imovine
ili informacija kompanije Magna otkriju poslovne prilike, ne smete ih iskoristiti za svoj račun. Takođe se moramouzdržati od upotrebe sredstava kompanije Magna za ostvarivanje lične koristi. Pored toga, ne smemo biti umešaniu bilo kakvu aktivnost koja nas stavlja u položaj konkurenta kompanije Magna.
P: Radim na inženjerskom položaju i tokom obavljanja svog posla projektovao sam novi sklop menjača
za koji mislim da bi bio interesantan nekim od naših kupaca iz oblasti autoindustrije. Da li ja mogu
direktno da im ponudim novi projekat, pošto sam ga ja izumeo?
O: Ne, to bi predstavljalo kršenje našeg Kodeksa. Bilo kakva intelektualna svojina koju stvorimo pri obavljanju
svog posla pripada kompaniji Magna. Takođe, bilo kakav projekat razvijen tokom obavljanja posla u kompaniji
Magna i upotrebom sredstava kompanije Magna, pruža joj vrednu poslovnu priliku. Ovakve situacije ne smemo
iskoristiti za svoj račun bez dobijanja odobrenja od kompanije Magna.
P: Nadzirem otvaranje novog ogranka i treba da odaberem jednu od dve zemlje za njegovu lokaciju.
Jedna od zemalja nudi umanjenje poreske stope za više rukovodstvo (uključujući i mene) ako kod njihotvorimo naš ogranak. Šta treba da uradim?
O: Mogućnost dobijanja niže poreske stope dovodi do stvaranja sukoba interesa. Za kompaniju Magna ne smemo
da donosimo odluke koje mogu da nam donesu ličnu korist. Pre donošenja bilo kakvih odluka o lokaciji za otvaranjeogranka, obelodanite ovaj sukob interesa u skladu sa našim Smernicama o sukobu interesa i sačekajte dalja
uputstva rukovodstva.
KODEKS ETIKE I POSLOVNOG PONAŠANJA, 2022.
Magna International

19

Trgovanje za sopstveni račun i kontakt sa rodbinom ili prijateljima
Naši lični interesi i odnosi ne bi trebalo da utiču na naše poslovne obaveze. Stoga, nije prikladno da bilo kobude zadužen za direktni nadzor člana porodice ili bliskog prijatelja, da bude u položaju da mu bude direktninadređeni rukovodilac ili da ima direktni uticaj na procenu njihovog radnog učinka ili naknade. Takođe nije
prikladno da smo u poziciji da zapošljavamo, vršimo procenu, obezbeđujemo finansiranje ili sklapamo ugovore
ili druge poslovne sporazume sa članom porodice, bliskim prijateljem odnosno kompanijom ili organizacijomu kojoj bilo vi, bilo član vaše porodice ili bliski prijatelj imaju značajan interes.
Stoga, ako položaj ili interes člana porodice ili bliskog prijatelja, ili značajan interes koji mi ili član naše porodice
ili bliski prijatelj imamo u nekoj drugoj kompaniji ili organizaciji mogu uticati na naše poslovne odluke, ili stvarati
privid uticaja na njih, to mora da se obelodani u skladu sa našim Smernicama o sukobu interesa. Zatim se moramo
povinovati bilo kakvim merama koje su uspostavljene kako bi se obezbedilo da se sve takve aktivnosti i odluke
donose na pravičnoj i transparentnoj osnovi.
P: Ja sam kupac u odeljenju nabavki. Moja supruga je nedavno zaposlena kao šef prodaje kod jednog
od naših dobavljača. Da li to predstavlja sukob interesa?
O: Da. Nova pozicija vaše supruge može da utiče na vaše poslovne odluke ili drugi mogu steći takav utisak.
Ovaj sukob interesa treba da se obelodani u skladu sa našim Smernicama o sukobu interesa. Na taj način,rukovodstvo može da proceni situaciju i preduzme odgovarajuće korake za upravljanje tim sukobom interesa.
To pomaže kompaniji Magna i štiti vas i vašu suprugu od optužbi za neprimereno ponašanje.

Spoljna radna mesta
Da bismo pomogli kompaniji Magna da uspe, tokom radnog vremena moramo sve svoje vreme i pažnju posvetiti
našem poslu. Stoga, ne smemo prihvatati obaveze van radnog mesta koje će umanjiti vreme i pažnju koju
posvećujemo svom poslu u kompaniji Magna.
Zabranjeno je prihvatati plaćena ili neplaćena radna mesta koja mogu da predstavljaju sukob interesa sa kompanijom
Magna ili daju utisak postojanja takvog sukoba, osim ako je to obelodanjeno u skladu sa našim Smernicama
o sukobu interesa i ako su pribavljena odgovarajuća ovlašćenja,

Pokloni i reprezentacija
Naši odnosi sa svim našim poslovnim partnerima moraju biti zasnovani na integritetu i zdravom poslovnomrasuđivanju. Zbog toga, ako dajemo ili primamo poklone ili organizujemo reprezentaciju (što može da bude
bilo šta što ima vrednost), moramo biti pažljivi da ne kompromitujemo, ili stvorimo utisak kompromitovanja
naše posvećenosti pravičnom poslovanju i odlukama koje idu u korist kompaniji Magna.
U našim odnosima sa kupcima i dobavljačima, prihvatljivo je davati i primati poslovne poklone ili organizovati
reprezentaciju samo ako su razumni, povremeni i skromne vrednosti. Pored toga, svaki dati poklon ili organizovana
reprezentacija moraju biti precizno i transparentno evidentirani u našim izveštajima o troškovima i u knjigama
i evidenciji kompanije Magna.

KODEKS ETIKE I POSLOVNOG PONAŠANJA, 2022.
Magna International20

Zbog povećanog pravnog rizika, posebno moramo obratiti pažnju prilikom poslovanja sa zvaničnicima vlade.
Za nuđenje poklona ili organizovanje reprezentacije zvaničnicima vlade potrebno je pisano odobrenje.
Više informacija o neophodnim odobrenjima i dodatne informacije o poklonima i reprezentaciji možete pronaći
u našim Smernicama o poklonima i reprezentaciji.
P: Jedan od naših dobavljača mi je ponudio da plati let i boravak da bih otišao da gledam utakmicu
svog omiljenog kluba u prvenstvu. Da li je to u redu?
O: Ne. Naše poslovne odluke uvek moraju biti motivisane samo interesima kompanije Magna. Prihvatanje
ovog ekstravagantnog poklona moglo bi da stvori utisak da možemo dati prednost tom kupcu pri odlučivanju
o nabavkama u budućnosti. Poslovne poklone i reprezentaciju možemo prihvatiti samo ako su razumni,
povremeni i skromne vrednosti. Kada niste sigurni, raspitajte se kod odeljenja za pravne poslove ili odeljenja
za zakonsku usklađenost.
P: Državni revizor, koji je tokom godina sprovodio reviziju stanja životne sredine u mom ogranku
u nekoliko navrata, sledećeg meseca će dobiti bebu. Hteo bih da mu poklonim bocu viskija.
Da li je to dozvoljeno?
O: Davanje poklona ili organizovanje reprezentacije zvaničnicima vlade zahteva posebnu pažnju i prethodno
odobrenje u skladu sa našim Smernicama o poklonima i reprezentaciji. Za više informacija se obratite
odeljenju za pravne poslove ili odeljenju za zakonsku usklađenost.

KODEKS ETIKE I POSLOVNOG PONAŠANJA, 2022.
Magna International

21

DODATNI RESURSIAko imamo bilo kakva pitanja ili nam je potrebno više informacija u vezi sa Kodeksom etike i poslovnog ponašanja,možemo se obratiti odeljenju za pravne poslove ili nekom od članova tima za etiku i zakonsku usklađenost
kompanije Magna. Spisak članova tima za zakonsku usklađenost se može pronaći na magna.com ili na strani
Etika i zakonska usklađenost na MagNET-u.

KODEKS ETIKE I POSLOVNOG PONAŠANJA, 2022.
Magna International

22

POJMOVNIKBilo šta od vrednosti: Između ostalog može biti u obliku gotovine (ili ekvivalentnih predmeta kao što su poklonkartice), poklona, dobrotvornih priloga, obroka, troškova za putovanja, ulaznica za događaje ili druge
reprezentacije, troškova za obrazovanje, popusta, usluga, obećanja zaposlenja u budućnosti ili akcija kompanije.
Mito: Vrsta neprikladne isplate. Mito je bilo šta od vrednosti što se daje ili nudi, od čega neka osoba možeimati koristi, a što se može razumeti kao pokušajem da se utiče na postupak ili donošenje (ili nedonošenje)
odluke u ime organizacije koju predstavljaju, dobijanje ili zadržavanje posla ili pribavljanje bilo kakve prednosti
za kompaniju Magna.
Zakonska usklađenost: Poštovanje slova i duha zakona, ovog Kodeksa i svih naših smernica.
Sukob interesa: U opštem slučaju, sukob interesa predstavlja svaku situaciju u kojoj smo u mogućnosti
da donesemo poslovnu odluku ili da utičemo na poslovnu odluku za kompaniju Magna ako se naši lični interesi(ili interesi s nama povezanih lica ili lica sa kojima imamo lični odnos) razlikuju od interesâ kompanije Magna.
Isplate za ubrzanje procedure (ili „podmazivanje”): Vrsta mita koja se obično daje zvaničniku vlade
na nižem položaju da bi se obezbedile rutinske usluge ili odluke na koje kompanija Magna inače ima pravo.
Sa dobrom namerom: Iskreno i sa istinitom željom da se pomogne.
Zvaničnik vlade: Službenik ili zaposleni u vladi, državnoj službi ili agenciji, bilo kojoj javnoj međunarodnoj
agenciji ili osoba koja je zvanično ovlašćena da zastupa vladu, državnu ustanovu ili javnu međunarodnu
agenciju, kao i bilo koja osoba koja je u našim procedurama označena kao zvaničnik vlade.
Insajderske informacije: Informacije koje nisu poznate investitorima ili javnosti, a koje bi u suprotnom značajno
uticale na njihov stav u vezi sa vrednošću kompanije, njenih akcija ili obveznica. Primeri između ostalog uključuju
značajna pripajanja ili spajanja kompanija, promene u višem rukovodstvu, značajne parnice ili radne sporove.
Ugrađivanje: Vrsta mita kod koga se suma novca koja je već isplaćena ili koja treba da bude isplaćena vraća
kao lična nagrada za omogućavanje ili podršku poslovnom aranžmanu.
Lobiranje: Komunikacija sa zvaničnicima vlade na bilo kom nivou, uključujući pojedince izabrane na javne
funkcije, osoblje i zaposlene u državnim agencijama, u svrhu promovisanja, blokiranja ili vršenja bilo kakvog
drugog uticaja na donošenje odluke.
Podaci o ličnosti: Informacije koje se odnose na identifikovanog pojedinca ili pojedinca koji se može identifikovati.
Pojedinac se može identifikovati ako se njegov identitet može neposredno ili posredno otkriti na osnovu (i)identifikujućih podataka kao što su ime, identifikacioni broj ili podaci o lokaciji ili (ii) činilaca koji upućuju na fizički,
društveni ili finansijski identitet pojedinca.
Obrada podataka o ličnosti: Bilo kakav postupak ili postupci u vezi s podacima o ličnosti, uključujući prikupljanje,snimanje, organizovanje, strukturiranje, čuvanje, menjanje, upotrebu, obelodanjivanje, brisanje ili uništavanje
podataka o ličnosti.
Rodbina ili bliski prijatelji: Uključuje bračnog druga, partnera u domaćinstvu, dete, roditelja, unuku ili unuka,
brata ili sestru, tetku, ujaka, nećaku, nećaka, roditelje bračnog druga, osobe koje su u odnosu usvojitelj––usvojeni
i staratelj––lice pod starateljstvom, osobu koja je sa nama u rodbinskoj vezi koja stanuje u našem domu i prijatelje
sa kojim se družimo van radnog vremena.

KODEKS ETIKE I POSLOVNOG PONAŠANJA, 2022.
Magna International

23

Značajan interes: Osoba poseduje značajni interes u preduzeću ako (i) neposredno ili posredno kontrolišenajmanje deset procenata (10%) akcija, sredstava ili drugih dobara preduzeća; (ii) je investirala najmanje deset
procenata (10%) svoje ukupne imovine u preduzeće; (iii) ima rukovodstvenu ulogu u preduzeću; ili (iv) bi imala
direktne koristi od poslovnog odnosa sa kompanijom Magna.
Treće lice: Osoba, organizacija ili kompanija koja posluje nezavisno od kompanije Magna.

Originally Enacted: May 1, 2016
Current Version: May 1, 2022
Next Review: Q2 2025
Issued by: Ethics and Legal ComplianceApproved by: Board of Directors

KODEKS ETIKE I POSLOVNOG PONAŠANJA, 2022.
Magna International

24

Magna International Inc.
337 Magna Drive
Aurora, Ontario
Canada L4G 7K1
Broj telefona: (905) 726-2462
POVEŽITE SE SA
KOMPANIJOM MAGNA

magna.com

KODEKS ETIKE I POSLOVNOG PONAŠANJA, 2022.
Magna International25